Diari Oficial de la Generalitat Valenciana


Sumari del DOGV 7689, del 31-12-2015 (2015/10324)

ACORD de 29 de desembre de 2015, del Consell, pel qual s'autoritza la consellera de Sanitat Universal i Salut Pública perquè aprove l'expedient d'enriquiment injust 61/2015 i la imputació a càrrec del pressupost de l'exercici 2015 de les obligacions arreplegades en l'indicat expedient, contretes durant els exercicis compresos entre 2008 i 2012, per la prestació de conformitat de diferents serveis relacionats amb actes i processos assistencials registrats en les aplicacions Compas i Abucasis.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7689

Data del DOGV
:   31-12-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/10335


Data del document
:   29-12-2015

Organisme emissor
:   Conselleria de Sanitat Universal i Salut Pública

Tipus de document
:   Acord

Descriptors 

:   * Conselleria de Sanitat Universal i Salut Pública

ACORD de 29 de desembre de 2015, del Consell, pel qual s'autoritza la consellera de Sanitat Universal i Salut Pública perquè aprove l'expedient d'enriquiment injust 61/2015 i la imputació a càrrec del pressupost de l'exercici 2015 de les obligacions arreplegades en l'indicat expedient, contretes durant els exercicis compresos entre 2008 i 2012, per la prestació de conformitat de diferents serveis relacionats amb actes i processos assistencials registrats en les aplicacions Compas i Abucasis. [2015/10554]  
El Consell, en la reunió del dia 29 de desembre de 2015, va adoptar l'acord següent:  
En aplicació del que disposen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon a la consellera de Sanitat Universal i Salut Pública resoldre, amb l'autorització prèvia del Consell, els expedients d'enriquiment injust tramitats per l'esmentada conselleria.  
De conformitat amb l'article 19.2 de la Llei 1/2015, de 6 de febrer, de la Generalitat, la tramitació del referit expedient ve justificada per la necessitat d'atendre el compliment de les obligacions econòmiques de la Generalitat, en haver rebut satisfactòriament els serveis i subministraments de l'empresa Ribera Salut II UTE (O00438386)  
  
Per això, en compliment del Decret 156/2015, de 18 de setembre, del Consell, i a proposta de la consellera de Sanitat Universal i Salut Pública, el Consell  
  
  
ACORDA  
  
Primer  
Autoritzar l'aprovació de l'expedient d'enriquiment injust 61/2015 per la titular de la Conselleria de Sanitat Universal i Salut Pública.  
  
  
Segon  
Autoritzar la imputació al pressupost ordinari de l'esmentada conselleria de les obligacions que figuren en l'esmentat expedient, per import de 84.796.477,71 euros, IVA inclòs, i que han sigut contretes amb l'empresa Ribera Salut II UTE, que ha prestat de conformitat diferents serveis durant els exercicis compresos entre 2008 i 2012.  
  
València, 29 de desembre de 2015  
  
La consellera secretària,  
MÓNICA OLTRA JARQUE